
ГР. КРУМОВГРАД
Д О К Л А Д Н А   З А П И С К А

от Себихан Керим Мехмед -  кмет на Община Крумовград
ОТНОСНО: Кандидатстване на Община Крумовград с проектно предложение по процедура чрез директно предоставяне на средства от Механизма за възстановяване и устойчивост BG-RRP-13.009„Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Министерство на труда и социалната политика откри процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“. 

Основната цел на процедурата е да се повиши енергийната ефективност, да се намали енергийната зависимост и да се подобри оперативната устойчивост в сектора на социалните услуги чрез два допълващи се компонента/дейности: инсталиране на фотоволтаични системи в общински социални услуги и предоставяне на електрически превозни средства в подкрепа на социалната дейност. 

Инвестицията включва две дейности: 

Дейност 1 - Инсталиране в съществуващи сгради за социални услуги, делегирана от държавата дейност, на фотоволтаични системи с минимален капацитет от 15 kW и максимален капацитет от 30 kW за всяка услуга, предназначени за собствено потребление на електроенергия. Мярката е насочена към социални услуги, делегирана от държавата дейност, управлявани от общините в цялата страна, които предоставят основна подкрепа на уязвими групи, включително деца, възрастни хора и хора с увреждания. По този начин ще се повиши енергийната ефективност и ще се намали енергийната зависимост в сектора на социалните услуги в приблизително 500 съществуващи социални услуги, които са делегирана от държавата дейност. Тази мярка има за цел да постигне поне 30% намаление на годишното потребление на първична енергия от невъзобновяеми източници в обектите, където ще бъдат монтирани системите.

Дейност 2 – Закупуване на електрически превозни средства и свързани зарядни станции за целите на предоставяне на социални услуги. Мярката отговаря на нуждата от модернизиране и декарбонизиране на автопарка, използван при предоставянето на социални услуги от общините. Предвижда се закупуването на 250 електрически превозни средства, всяко от които ще бъде снабдено със зарядна станция с мощност минимум 22 kW. Мярката е от особено значение с оглед на нарастващите мобилни нужди в социалната сфера, особено в контекста на деинституционализацията и преминаването към услуги, предоставяни в общността и в домашна среда. 

Максимален размер на финансирането по Дейност 1 – до 98 521,5 лв. на брой социална услуга (при максимална мощност 30 kW);

Максимален размер по Дейност 2 – до 113 600 лв. Всяка община може да кандидатства за закупуване само на 1 брой автомобил и 1 брой зарядна станция.

Общините имат право да изберат дали да кандидатстват само за дейност 1 или за дейност 2, или да подадат проектно предложение и за двете дейности по процедурата. 

Предвид описаните по-горе възможности и условия за кандидатстване по процедурата, Община Крумовград има намерение да подаде проектно предложение, включващо и двете дейности:

· Инсталиране на фотоволтаична система с капацитет от 30 kW, предназначена за собствено потребление на електроенергия в Дома за стари хора в гр. Крумовград;
· Закупуване на електрическо превозно средство и свързана зарядна станция за целите на предоставяне на социални услуги в община Крумовград.

Крайният срок за кандидатстване по процедурата е до 30 юли 2025 г.
Предвид изложеното, на основание чл. 21, ал. 1, т. 8 и т. 23 и ал. 2 от Закона за местното самоуправление и местната администрация, предлагам Общински съвет - Крумовград да вземе следното

                                                          РЕШЕНИЕ:

1. Дава съгласие Община Крумовград да кандидатства с проектно предложение по процедура чрез директно предоставяне на средства от Механизма за възстановяване и устойчивост BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“;
2.  Декларира, че социалната услуга Дом за стари хора, чиято сграда е предмет на интервенция по процедурата, ще бъде поддържана минимум 5 години след датата на приключване на дейностите по инвестицията и одобрение на искането за окончателно плащане от страна на СНД;

3. Декларира, че предназначението на сградата, обект на интервенция по инвестицията, няма да бъде променяно за период не по-малък от 5 години след датата на приключване на дейностите по инвестицията и одобрение на искането за окончателно плащане от страна на СНД.

4. Декларира, че закупения електрически автомобил по настоящата процедура ще се използва за обезпечаване на дейностите по предоставяне на социални услуги в общината, няма да бъде продаван и ще бъде поддържан минимум 5 години след датата на приключване на дейностите по инвестицията и одобрение на искането за окончателно плащане от страна на СНД.

5. Възлага на кмета на Община Крумовград да осъществи всички необходими действия за подготовка и подаване на проектното предложение.

                                      (Себихан Мехмед)

                                       (инж. А. Хаджиев)



2. .............../П/..................

                                        (В. Пехливанова)
